ako môžem pomôcť vo wikimedii sk?
možností je viacero. sme projektovo orientovaná organizácia a teda hľadáme predovšetkým praktických pomocníkov.
pracujeme dobrovoľne, ale na udržanie organizácie v činnosti sú potrebné nejaké základné financie, zvážte preto možnosť finančného daru alebo poukázania 2% z daní.
v neposlednej rade potrebujeme, aby o nás ľudia vedeli. povedzte o nás svojim známym, priateľom, kolegom… veľmi radi poskytneme rozhovor pre médiá. sledujte správy na našich profiloch v sociálnych sieťach a zapájajte sa do diskusií.
wikimedia slovensko podporuje wikipédiu a jej sesterské projekty na slovensku. organizuje súťaže, editačné maratóny a zabezpečuje propagačnú činnosť. taktiež podporuje tvorbu a používanie slobodne dostupných vzdelávacích materiálov a kultúrnych diel. robí osvetu o slobodných licenciách a využití týchto materiálov v rôznych oblastiach života.